Аўген Калубовіч

**Аўген Тодаравіч Калубовіч** (Псеўданімы і крыптанім: *А.&nbsp;Верасень*; *Аўген Каханоўскі*; *А.&nbsp;Ясенскі*; *А.&nbsp;К.*; , мяст. Ціхінічы, Рагачоўскі павет, Магілёўская губерня, цяпер , Гомельская вобласць — , , ЗША) — беларускі пісьменнік, гісторык, грамадскі і палітычны дзеяч, настаўнік. Беларускі калабарант з нацыстамі ў часы Другой сусветнай вайны.

## Біяграфія 
Нарадзіўся ў мястэчку Ціхінічы Рагачоўскага павета, бацька быў службоўцам. Меў брата і тры сястры. Скончыў пачатковую школу ў сваім мястэчку, сямігодку ў Рэчыцы, а ў 1930 годзе педтэхнікум у сяле Бабчын Хойніцкага раёна. Арыштаваны 30 мая 1930 г. за прыналежнасць да тайнай беларускай нацыяналістычнай арганізацыі альтруістаў. Прыгавораны да 3 гадоў канцлагераў. Пакаранне адбываў у Вішарскіх лагерах, Дальлагу, Бамлагу. У Беларусь вярнуўся ў 1933 г. Настаўнічаў у Хойніцкім раёне; быў звольнены, адноўлены на рабоце з дапамогай А.*&nbsp;*Чарвякова. У 1934—1935 гг. выкладаў беларускую мову і літаратуру ў Мінску. У 1939 г. скончыў Мінскі педагагічны інстытут, працаваў кансультантам-метадыстам Наркамасветы БССР. З пачаткам Вялікай Айчыннай вайны мабілізаваны ў армію; трапіў пад Масквой у акружэнне; вярнуўся ў Мінск.

Супрацоўнічаў з нямецкімі ўладамі; уваходзіў у склад Беларускай рады даверу (1943), Беларускай Цэнтральнай Рады (1943-44), дзе кіраваў Аддзелам прапаганды, прэсы і культуры. Удзельнік 2-га Усебеларускага кангрэса, на якім выступіў з асноўным дакладам «Аб канчальным разрыве Беларусі з Масквой і аб уневажненні маскоўскага голасу ў беларускіх справах». Па выніках даклада была прынята рэзалюцыя, якая ў завуаляванай форме абвяшчала незалежнасць Беларусі.

З 1944 у Германіі. З 1945 у заходняй зоне акупацыі Германіі; выкладаў у Беларускай гімназіі імя Я.&nbsp;Купалы, удзельнічаў у арганізацыі і працы Беларускага нацыянальнага камітэта ў Рэгенсбургу. Пасля аднаўлення ў снежні 1947 года Рады БНР увайшоў у яе склад. Быў прэм’ер-міністрам Урада БНР.

З 1950 у ЗША. Спачатку жыў у Нью-Ёрку. Ажаніўся з Інай Рытар і пераехаў з ёй у Кліўленд, дзе была заснавана беларуская калонія. Выдаваў «Бюлетэнь» Злучанага беларускага камітэта ў Кліўлендзе. У 1953 г. арганізаваў выданне бюлетэня «Абежнік Цэнтральнага Камітэту Аб’яднання беларускіх нацыянал-дэмакратаў».

Аўтар успамінаў пра палітычныя рэпрэсіі 1930-х гг. у Беларусі. Укладальнік, рэдактар і адзін з аўтараў зборніка «Янка Купала і Якуб Колас. 1882—1982: Вянок успамінаў пра іх» (1982). Даследаваў гісторыю Беларусі XX ст. Аўтар прац «Мова ў гісторыі беларускага пісьменства», «Айцы БССР і іхны лёс», успамінаў «На крыжавой дарозе».

Пахаваны на могілках Рыверсайд у Кліўлендзе, штат Агая.

## Бібліяграфія 
* A short report of the Cleveland Chapter of the Byelorussian American Association for the period from February 15, 1953 to February 15, 1954 / Auhen Kachanouski. — Clevelnd: BAZA, 1954. — 3 p.
* «Айцы» БССР і іх лёс = «Fathers» of the B.S.S.R. and their fate / Аўген Калубовіч. — Клыўленд, 1985. — 72 с.
* Акт 25 сакавіка і адраджэнне Нацыянальнай Беларускай Культуры. — Беласток: Выдавецтва імя У.&nbsp;Ігнатоўскага, 1988. — 16 с.
* [Беларуская Народная Рэспубліка]. Сучасныя праблемы беларускае вонкавае палітыкі. — [Нью Ёрк], 1952. — 17 с.
* Выпіскі з крывіцкае літаратуры. Падручнік для сярэдніх школаў. Сшыток 1: Вусная народная творчасьць / Укл. А.&nbsp;Калубовіч. — Рэгенсбург, 1946. — 42 с.
* Крокі гісторыі: Даследаванні, артыкулы, успаміны / Біягр. нарыс і спіс публ. І.&nbsp;Каханоўскай. — Беласток — Мн. — Вільня: ГаМакс, 1993. — 285 с. — ISBN 5-340-01437-1
* На крыжовай дарозе = On the Way of the Cross: успаміны / Аўген Калубовіч; Уступ Dr. Roger Horoshko. — Клыўленд: выдадзена коштам аўтара, 1986. — 252 с.
* На крыжовай дарозе: Творы з эміграцыі / Аўген Калубовіч; Уклад. і прадм. Я.&nbsp;Лецкі. — Мн.: ВЦ «Бацькаўшчына», 1994. — 318 с.
* Паэтычная стылістыка: Падручнік для сярэдніх школаў / А.&nbsp;Верасень. — [Міхельсдорф]: «Крыніца», 1947. — 4 сшыткі
* Пясьняр свабоды й красы: (У 30-я ўгодкі сьмерці Максіма Багдановіча) / А.&nbsp;Верасень; Выданьне Беларускае гімназіі. — Баварыя: выдавецтва «Крыніца», 1947. — 35 с.
* Мова ў гісторыі беларускага пісьменства.
** Ч. 1. Мюнхэн — Лёндан, 1974—1975. — 84 с.
** Ч. 2. Клыўленд: Друкаваў Мікола Прускі, 1978. — 238 с.
* Янка Купала і Якуб Колас. 1882—1982: Вянок успамінаў пра іх / Укл. і рэд. А.&nbsp;Калубовіч. — ЗША, 1982. — 81 с.

## Літаратура 
* Другі Усебеларускі кангрэс / Пад рэд. праф. Р.&nbsp;Астроўскага. 1954.
* *Каханоўская&nbsp;І.* Сын верны Маці-Беларусі // Беларускі свет № 20. — Беласток, 1988. — 6 с.
* *Калубович&nbsp;Н.* Когда мы были молодыми… // Нёман. 1994, № 1.
* *Ёрш&nbsp;С.* Закон генаў. Калубовічы // Наша Ніва. 2003, 21 сак.
* 
* 
* 

## Спасылкі 
* 

Катэгорыя:Гісторыкі Беларусі
Катэгорыя:Педагогі Беларусі
Катэгорыя:Прэм’ер-міністры БНР
Катэгорыя:Рэдактары Беларусі
Катэгорыя:Пісьменнікі Беларусі
Катэгорыя:Постаці беларускай эміграцыі
Катэгорыя:Беларускамоўныя пісьменнікі
Катэгорыя:Члены Беларускай цэнтральнай рады
Катэгорыя:Удзельнікі Другога Усебеларускага кангрэса